CELEX: 62015TB0671(01)
Language: hu
Date: 2016-10-19 00:00:00
Title: T-671/15. sz. ügy: A Törvényszék 2016. október 19-i végzése – E-Control kontra ACER („Megsemmisítés iránti kereset — Energia — 713/2009/EK rendelet — 714/2009/EK rendelet — Az ACER véleménye — A nemzeti szabályozó hatóságok által hozott, a határokon átnyúló villamosenergia–átviteli kapacitás felosztási módszereit jóváhagyó határozatok — Közép- és kelet-európai régió — Összeegyeztethetőség — Keresettel meg nem támadható aktus — Elfogadhatatlanság”)

12.12.2016   
            
            
               HU
            
            
               Az Európai Unió Hivatalos Lapja
            
            
               C 462/23
            
         A Törvényszék 2016. október 19-i végzése – E-Control kontra ACER
   (T-671/15. sz. ügy) (1)
   
   ((„Megsemmisítés iránti kereset - Energia - 713/2009/EK rendelet - 714/2009/EK rendelet - Az ACER véleménye - A nemzeti szabályozó hatóságok által hozott, a határokon átnyúló villamosenergia–átviteli kapacitás felosztási módszereit jóváhagyó határozatok - Közép- és kelet-európai régió - Összeegyeztethetőség - Keresettel meg nem támadható aktus - Elfogadhatatlanság”))
   (2016/C 462/30)
   Az eljárás nyelve: angol
   
      Felek
   
   
      Felperes: Energie-Control Austria für die Regulierung der Elektrizitäts- und Erdgaswirtschaft (E-Control) (Bécs, Ausztria) (képviselő: F. Schuhmacher ügyvéd)
   
      Alperes: Energiaszabályozók Együttműködési Ügynöksége (ACER) (képviselő: E. Tremmel meghatalmazott)
   
      Az ügy tárgya
   
   Az Energiaszabályozók Együttműködési Ügynökségének a nemzeti szabályozó hatóságok által hozott, a határokon átnyúló átviteli kapacitás közép- és kelet-európai régióban való felosztási módszereit jóváhagyó határozatok 714/2009/EK rendelettel, köztük az e rendelet I. mellékletében foglalt, a nemzeti hálózatok közötti rendszerösszekötők rendelkezésre álló átviteli kapacitásának kezelésére és felosztására vonatkozó iránymutatásokkal való összeegyeztethetőségéről szóló, 2015. szeptember 23-i 09/2015. sz. véleményének megsemmisítése iránt az EUMSZ 263. cikk alapján benyújtott kérelem.
   
      A végzés rendelkező része
   
   
               1)
            
            
               A Törvényszék a keresetet mint elfogadhatatlant elutasítja.
            
         
               2)
            
            
               Az Osztrák Köztársaság, a Lengyel Köztársaság, a Wirtschaftskammer Österreich, a Verbund AG és a Polskie Sieci Elektroenergetyczne S. A. beavatkozási kérelmeiről már nem szükséges határozni.
            
         
               3)
            
            
               Az Energie-Control Austria für die Regulierung der Elektrizitäts- und Erdgaswirtschaft (E-Control) maga viseli saját költségeit, valamint az Energiaszabályozók Együttműködési Ügynöksége (ACER) részéről felmerült költségeket, ideértve az ideiglenes intézkedés iránti eljárás költségeit is.
            
         
               4)
            
            
               Az Osztrák Köztársaság, a Lengyel Köztársaság, a Wirtschaftskammer Österreich, a Verbund AG és a Polskie Sieci Elektroenergetyczne S. A. maguk viselik a beavatkozási kérelmekkel összefüggésben felmerült saját költségeiket.
            
         
      (1)  HL C 38., 2016.2.1.